**NAŠA KNJIŽNICA VSEBUJE**

* 27.800 enot računalniško obdelanega knjižničnega gradiva
* šolarski in učiteljski oddelek
* poučno gradivo, urejeno po UDK sistemu
* periodika - 100 naslovov časnikov in časopisov
* neknjižno gradivo - decentralizirano za potrebe pouka
* 1.  video kasete

2.  avdio kasete

3.  diapozitivi

4.  grafoskopske folije

5.  glasbene zgoščenke

6.  diskete

7.  računalniške zgoščenke

**DEJAVNOSTI V KNJIŽNICI**

 bibliopedagoške ure po učnem načrtu

 bralna značka ( šolska in predšolska )

 vesela šola in cici vesela šola

 vrtec na obisku

 mednarodnni knjižni kviz

 projekti - knjigobube založbe Epta

 učbeniški sklad

 mladinski tisk

 glasilo ( šolsko in občinsko )

 organizacija kulturnih dni

 študijska skupina

 priprava učencev na tekmovanje za Cankarjevo priznanje

 razstave

 šolski radio

 knjižničarski krožek

**BIBLIOPEDAGOŠKO DELO**

V vsakem oddelku izvedem 4 bibliopedagoški uri po letnem delovnem načrtu šolske knjižnice, ravno tako v predšolskih oddelkih. Skupno 64 ur. Ostalo bibliopedagoško delo v sodelovanju z učitelji je priloga. Prijave učiteljev, ki želijo na ta način sodelovati s knjižničarjem, zberem že v juniju za naslednje šolsko, ravnateljica jih nato vključi v Letni delovni načrt šole.

**BRALNA ZNAČKA**

Sem organizatorica tekmovanja za Župančičevo bralno značko za učence od 1. - 9. razreda in bralne značke pri angleškem in nemškem jeziku. Organiziram in vodim pa tudi predšolsko bralno značko v vrtcu MAVRIČNA RIBICA.

**VESELA ŠOLA IN CICI VESELA ŠOLA**

Sem mentorica Vesele šole Pisanega lista za učence 4. - 9. razreda in cici vesele šole za varovance vrtca. V okviru tega smo vključeni v projekt TELEVIZIJA IN RAČUNALNIK.

**VRTEC NA OBISKU**

Vsak mesec prihajajo v knjižnico tudi varovanci vrtca in male šole. Tudi ti si izposojajo knjižno gradivo in ga odnašajo domov. Vsak mesec jim pripravim pravljično uro: poslušanje pravljic,  avdio kaset, ogled video kaset, ilustriranje zgodbic, pripovedovanje knjig...

**SLOVENSKI KNJIŽNI KVIZ**

Vsako leto se vključim tudi v mednarodni knjižni kviz - sedaj po novem slovenski knjižni kviz, ki vsako leto poteka pod drugo temo in z drugačnimi končnimi gesli.V ta kviz se vključujejo učenci razredne in predmetne stopnje. Organizira ga Pionirska knjižnica iz Ljubljane in občinske matične knjižnice.

**PROJEKTI**

V letošnjem šolskem letu sem se vključila v Eptin projekt KNJIGOBUBE. Vanj so vključeni učenci 1. in 2. razreda ter otroci vrtca. Z učenci 7. razreda smo se vključili v projekt Rastemo s knjigo. V šoli pa sem vključena v projekte : Branje in pisanje, Prireditev z namenom, 40 – letnica šole in Dan odprtih vrat. Letos smo se vključili tudi v večletni projekt Rastoča knjiga. Več o tem si lahko preberete v Obvestilih šolske knjižnice.

**UČBENIŠKI SKLAD**

V Osnovni šoli Dolenjske Toplice sem oskrbnica učbeniškega sklada. Za vse učence šole in varovance vrtca poskrbim za učbenike in delovne zvezke ter ostale pripomočke za pouk oziroma za bivanje v vrtcu. Ravno tako nabavim vsa potrebna gradiva za učitelje in vzgojiteljice.

**MLADINSKI TISK**

V šoli in v vrtcu urejam mladinski tisk. Sem poverjenica za otroke in učence, za zaposlene pa organiziram kroženje revij.

**ŠOLSKO GLASILO IN OBČINSKO GLASILO**

Sem mentorica šolskega glasila z naslovom ROG. Izide enkrat ali dvakrat v šolskem letu. Občasno izidejo tudi priložnostne in tematske številke. Zbiram in pošiljam prispevke učencev in otrok za šolsko in vrtčevo stran glasila Občine Dolenjske Toplice.

**ORGANIZACIJA KULTURNIH DNI**

V šoli sem tudi organizatorica kulturnih prireditev - organizacija kulturnih dni in prireditev za šolo in vrtec.

**ŠTUDIJSKA SKUPINA**

Sodelujem v skupini za šolske knjižničarje Dolenjske in Bele krajine. Združuje 30 šol in 35 knjižničarjev. Naša svetovalka je gospa mag. Majda Steinbuch, vodja pa Andrej Kovačič z OŠ Šmarjeta. Ravno tako sodelujem tudi v skupini za slovenščino, ki jo vodi Helena Kostelec na OŠ Metlika, naša svetovalka pa je mag. Andreja Čuk.

**PRIPRAVA UČENCEV NA TEKMOVANJE ZA CANKARJEVO PRIZNANJE**

Že 20 let sem mentorica tekmovanja za Cankarjevo priznanje. Učence 2. - 9.. razreda pripravljam za tekmovanje v znanju materinščine za Cankarjevo priznanje, ki jim prinaša točke in prednosti pri vpisu v srednje šole in za pridobitev štipendij.

**RAZSTAVE**

V knjižnici pripravimo z učenci knjižničarskega krožka različne razstave: ob obletnicah rojstva in smrti pisateljev in pesnikov, ob praznovanjih, uganka meseca, najlepša slovenska in tuja knjiga po izboru bralcev....

**ŠOLSKI RADIO**

Z učenci radia pripravljamo in objavljamo sprotna obvestila in tematske oddaje / dan človekovih pravic, dan Rdečega križa, slovenski kulturni praznik....

**KNJIŽNIČARSKI KROŽEK**

Je velika opora knjižničarju. Vanj so vključeni učenci razredne in predmetne stopnje.

Učenci razvrščajo knjige na police, jih zavijajo, opremljajo z etiketami, izločajo raztrgane knjige, pomagajo pri pripravljanju razstav...

*Marija Andrejčič*